‎(กดเริ่ม)
‎มีหลายวิธีที่จะมองว่าวิดีโอเกมคืออะไร
‎ในฐานะนักออกแบบเกม
‎มันไม่เกี่ยวกับสิ่งที่ผมนำมาใส่ไว้บนจอ
‎และไม่เกี่ยวกับสิ่งที่อยู่ในการออกแบบของผม
‎มันเกี่ยวกับสิ่งที่เกิดขึ้นในหัวของผู้เล่น
‎เรากำลังบุกเบิกสื่อใหม่
‎เรานำเอาทีวีมา ซึ่งเป็นสื่อดั้งเดิมที่เฉื่อยเฉย
‎แล้วเปลี่ยนมันให้เป็นสื่อที่มีประสิทธิภาพ
‎นั่นคือสิ่งที่ยิ่งใหญ่มาก
‎มันน่าตื่นเต้นเร้าใจ
‎และมันก็น่ากลัว แต่ผมชอบมัน
‎แต่มันคงไม่ยุติธรรมที่จะไม่พูดถึงว่า
‎ผมสร้างเกมที่แย่ที่สุดตลอดกาล
‎(อาตาริ ‎อี.ที. ดิเอกซ์ตราเทอร์เรสเทรียล)
‎บางคนพูดว่า
‎มันคือสิ่งที่ทำลายอุตสาหกรรมวิดีโอเกม
‎นั่นไม่ใช่สิ่งที่ผมพยายามทำตอนที่ผมออกแบบมัน
‎(ผลงานซีรีส์สารคดีจาก NETFLIX)
‎การปฏิวัติบางอย่างจู่ๆ ก็เกิดขึ้น
‎และครั้งนี้เกิดขึ้นแทบจะโดยบังเอิญ
‎นานก่อนอินเทอร์เน็ตหรือโทรศัพท์มือถือ ‎ตอนที่คอมพิวเตอร์ยังดึกดำบรรพ์
‎แต่ผู้มีวิสัยทัศน์ไม่กี่ีคนที่ใช้มัน
‎เพื่อจินตนาการโลกขึ้นใหม่
‎ตอนผมยังเด็ก
‎อภิมหาสงครามล้างโลก ‎โดยนักเขียนชื่อเอช.จี. เวลส์เป็นที่นิยมมาก
‎การเติบโตมากับการเห็นสิ่งนั้น
‎ผมคิดว่าเอเลียน
‎เป็นปลาหมึกยักษ์
‎ผมแหงนหน้ามองท้องฟ้าตอนกลางคืน
‎และสงสัยว่าเอเลียนอาจมาโจมตีเราหรือไม่
‎เราจึงใช้ปลาหมึกยักษ์เป็นศัตรูร้ายกาจที่สุด ‎ในเกมสเปซอินเวเดอร์ส
‎(โทะโมะฮิโระ นิชิคะโดะ)
‎ผมชื่อโทะโมะฮิโระ นิชิคะโดะ ‎ผมสร้างเกมสเปชอินเวเดอร์ส
‎ย้อนกลับไปในยุคแรกๆ
‎ดูเหมือนวิดีโอเกมจะเป็นเหมือน...
‎มายากล
‎ใช่ครับ
‎นี่เรียกว่าแมจิกแฮต
‎ตอนนี้ไม่มีอะไรอยู่ในหมวก
‎ถ้าคุณแสดงมายากล คนดูก็จะสนุกกับมัน
‎ตอนนี้มีซูชิ
‎กับเกมก็เหมือนกัน
‎แล้วก็ดอกไม้
‎ถ้าคุณสร้างเกมที่ดี คนเล่นก็จะสนุกกับมัน
‎ตอนนี้ลูกบอลโผล่ขึ้นมาแล้ว
‎นิชิคะโดะแสดงมายากลที่เยี่ยมที่สุดของเขา
‎ในปี 1978
‎ตอนที่เขาสร้าง
‎สเปซอินเวเดอร์ส
‎เกมอาเขตขายดีเกมแรกของญี่ปุ่น
‎มันประสบความสำเร็จมากจนศูนย์เกมหลายแห่ง
‎เป็นที่รู้จักกันในนาม "อินเวเดอร์เฮาส์"
‎สเปซอินเวเดอร์สประสบความสำเร็จสูง ‎จนในช่วงระยะเวลาหนึ่ง
‎รัฐบาลญี่ปุ่นต้องประกาศ ‎การขาดแคลนเหรียญ 100 เยน
‎แล้วทุกอย่างก็ลุกเป็นไฟ ‎เมื่อนิชิคะโดะมาถึงทางตัน
‎อย่างแท้จริง
‎สำหรับเกมอินเวเดอร์ ผมได้รับแรงบันดาลใจ ‎จากเกมเบรกเอาท์ของอาตาริ
‎มันเป็นเกมที่ทำให้คุณอยากเล่นซ้ำแล้วซ้ำอีก
‎มันน่าทึ่งมาก
‎ผมคิดในใจว่า ‎ผมจะทำเกมนี้ให้เป็นเกมใหม่ได้ยังไง
‎เราคิดว่าเกมสงครามคงจะดี
‎เริ่มแรกเลยเรานึกถึงรถถัง
‎เครื่องบิน เรือ
‎แล้วเราก็นึกถึงเป้าหมายที่หลากหลาย
‎แต่เกมไม่ลงตัวอย่างแท้จริง และผมก็ไม่มั่นใจ
‎เราเลยลองใช้ทหาร
‎มันสนุกมาก
‎แต่คนไม่ควรถูกยิง
‎ขณะเดียวกัน ในสหรัฐ
‎มีการพูดถึงสตาร์ วอร์สกันแพร่หลาย
‎เราเลยตัดสินใจทำอะไรที่เหมือนหุ่นยนต์
‎ซึ่งเคลื่อนไหวเหมือนมนุษย์ แต่ไม่ใช่มนุษย์
‎สุดท้ายการตัดสินใจนั้น ‎ก็กลายเป็นสเปซอินเวเดอร์ส
‎มันล้มเหลวไปแล้ว ‎ฉะนั้นผมจะต้องทบทวนมันอย่างละเะอียด
‎พวกนี้คือตัวละครดั้งเดิมที่ผมร่างขึ้น
‎ผมวาดสัตว์ประหลาดเหมือนปลาหมึกยักษ์
‎พอแบ่งออกเป็นบิตก็จะได้ภาพแบบนี้
‎แล้วผมก็คิดว่าปลาหมึกเป็นสัตว์ทะเลอีกอย่าง
‎และนี่ก็คือภาพที่วาดเป็นบิต
‎และก็มีปู ถึงมันจะดูแปลกๆ หน่อย
‎นี่คือยูเอฟโอ
‎และนี่ก็เวอร์ชันบิตของยูเอฟโอ
‎การเขียนโปรแกรมในปัจจุบันไม่ได้ใช้วิธีนี้
‎แต่มันเคยใช้
‎การเขียนโปรแกรม แนวความคิด ตัวละคร...
‎นิชิคะโดะทำมันทุกอย่าง
‎และมันก็สะดุดตา ‎ยักษ์ใหญ่ผู้ผลิตเกมของอเมริกา...
‎อาตาริ
‎เอาอาตาริ 2600 เครื่องหนึ่งครับ
‎ถ้าคุณไม่เคยรู้จักอาตาริ ‎ไม่ต้องกังวล เราจะพูดถึงมันทีหลัง
‎สิ่งที่คุณต้องรู้ตอนนี้คือมันเปลี่ยนเกมอาเขตสุดฮิต
‎เป็นตลับรวมเกมครั้งแรก
‎และมันก็ทำยอดขายได้มากกว่า ‎เกมคอนโซลของพวกเขาถึงสี่เท่า
‎เรามีวิดีโอเกมอาตาริ
‎เราชอบสเปซอินเวเดอร์สเป็นพิเศษ
‎มันสนุก!
‎สนุก แต่เล่นยากจริงๆ
‎ผมมีฝีมือเล่นจบแค่เลเวลหนึ่ง
‎แต่ไม่จบเลเวลสอง น่าอายจริงๆ
‎มีคนมากมายที่แทบจะเล่นมันเก่งเหมือนยอดมนุษย์
‎มันน่าทึ่งมากเวลาดูพวกเขาเล่น
‎ตอนสเปซเวเดอร์สออกมา ‎มันเป็นเกมที่คนนิยมมากที่สุด
‎เพราะมันเป็นหนึ่งในเกมแรกๆ ที่มีกลยุทธ์
‎และตราบใดที่เรารักษากลยุทธ์นั้นไว้ได้
‎คุณก็จะได้คะแนนที่สูงมาก
‎ทุกอย่างมันเกี่ยวกับรูปแบบ
‎มีเอเลียนหกแถว
‎พอคุณเห็นตัวแรกยิง
‎คุณจะรู้ว่าใครจะเป็นตัวต่อไปที่ยิง
‎แล้วคุณก็ฆ่ามันทั้งหมด
‎นั่นคือเคล็ดลับที่คุณเรียนรู้เพื่อที่จะเหนือกว่ามัน
‎ฉันรีเบ็คกา แอนน์ ไฮนีแมน
‎เพื่อนๆ เรียกฉันว่าเบ็คกี้ ‎ฝ่ายตรงข้ามเรียกฉันว่ารีเบ็คกา
‎ฉันเข้าสู่วงการด้วยการเล่น
‎ในการแข่งขันชิงแชมป์ ‎วิดีโอเกมนานาชาติอาตาริในปี 1980
‎ปี 1980
‎นั่นก่อนที่จะมีสิ่งนี้
‎สงครามกำลังจะปะทุแล้ว!
‎ีอีสปอร์ต
‎ตอนนั้นยังไม่มีลีกวิดีโอเกม
‎ผู้เล่นอาชีพหรือผู้ชม
‎แล้วทุกอย่างมันเริ่มที่ไหน
‎ที่ที่วัยรุ่นส่วนใหญ่ในยุค 80 ไปขลุกกันอยู่ไง
‎ที่ห้างสรรพสินค้า
‎ตัวนี้สวยดีนะ
‎นั่นคือสถานที่จัด ‎การแข่งคัดเลือกของภูมิภาคลอสแองเจลิส
‎สำหรับการแข่งขันวิดีโอเกมระดับชาติครั้งแรก
‎นี่เป็นครั้งแรกที่ฉันได้ยิน ‎เกี่ยวกับการแข่งขันวิดีโอเกม
‎มันก็สมเหตุผลเพราะมันเป็นครั้งแรก
‎พอการแข่งสเปซอินเวเดอร์สของภูมิภาค ‎มาที่ลอสแองเจลิส
‎ฉันไปที่นั่นแล้วก็จ่ายหนึ่งดอลลาร์
‎และนี่คือก้านควบคุม
‎นี่คือเกม
‎เริ่มได้!
‎ตอนฉันเล่นวิดีโอเกมในยุค 80
‎ฉันไม่เคยเชื่อว่าฉันจะเล่นเกมได้เก่ง
‎หรือมีทักษะฝีมือจริงๆ
‎แต่มันทำให้ฉันเป็นตัวของตัวเอง
‎มันทำให้ฉันได้เล่นในฐานะผู้หญิง
‎ฉันระบุตัวตนว่าเป็นผู้หญิงเสมอ
‎โชคไม่ดีที่สรีระของฉันไม่เอื้ออำนวย
‎ฉะนั้นเวลาฉันเล่นวิดีโอเกม ฉันจะอยู่...
‎ในโลกเสมือนจริงที่ฉันพิฆาตทุกแถว
‎และไม่สนใจโลกรอบๆ ตัวฉัน
‎มันเป็นที่เดียวที่ฉันพบความเบิกบานใจและสงบสุข
‎ฉะนั้นที่การแข่งของภูมิภาค ฉันเล่นแล้วเล่นอีก ‎และในที่สุดเอเลียนก็บุกถึงฉัน
‎แย่จริง มันชนะฉันจนได้ คะแนนนั่นดีไหม
‎ฉันไม่รู้ว่าจะคาดหวังอะไร
‎แล้วพวกเขาก็ประกาศอันดับสาม
‎อันดับสอง
‎แล้วในที่สุด ผู้ประกาศก็พูดว่า
‎"ไฮนีแมนคือผู้ชนะ!
‎คุณไ้ด้เดินทางฟรีไม่มีค่าใช้จ่าย ‎ไปแข่งชิงชนะเลิศที่นิวยอร์กซิตี"
‎เยี่ยม!
‎มีเหตุผลที่ทำไมสเปซอินเวเดอร์ส ‎ถึงเป็นเกมที่เหมาะจะใช้เล่นในการแข่งขัน
‎คะแนนสูงสุด
‎ถ้าคุณเห็นคะแนนสูงสุด
‎มันกระตุ้นให้คนอยาก ‎พิชิตคะแนนพวกนั้นและทำได้ดีกว่า
‎มันคือสิ่งที่เรียกว่า "สิ่งดึงดูดใจให้เล่นซ้ำ"
‎เราจึงเสริมคะแนนสูงสุดเข้าไปเป็นครั้งแรก
‎คะแนนสูงสุด...
‎มันคือสิ่งที่กระตุ้นให้เราเล่น
‎เล่นแล้วก็เล่นอีก
‎มันคือสิ่งที่ทำให้เราหมกมุ่น สู้กับมัน
‎จนเราลืมโลกรอบๆ ตัวเรา
‎และปรากฏว่าภาวะนี้มันมีชื่อ
‎โฟลว
‎ชายคนนี้คือผู้ที่ค้นพบมัน
‎นักจิตวิทยาลูกครึ่งอเมริกา-ฮังการี
‎มิฮาย ชิกเซนต์มิฮายยี
‎แล้วโฟลวคืออะไรกันแน่
‎นักกีฬามีมัน
‎นักดนตรีก็มีมัน
‎และแม้แต่นักเล่นเกมก็มีมัน
‎ทำไมน่ะเหรอ
‎ก็เพราะ
‎มันต้องเป็นกิจกรรมที่สนุก ‎และมีความท้าทายที่มากพอ
‎กฎกติกาที่ชัดเจน ‎กับเป้าหมายและผลลัพธ์ที่ชัดเจน
‎ฝึกซ้อมหนักแต่ไม่เปลืองแรง
‎ที่พัฒนาทักษะฝีมือของคุณไปถึงขีดสุด ‎จนทำให้คุณ...
‎ลืมเวลาไปเลย
‎พูดง่ายๆ ก็คือ
‎คุณอยู่ในภาวะนั้น
‎วันนี้ผมอยากให้คุณดูมายากล
‎ที่ผมเคยแสดงตอนเด็กๆ
‎มันเป็นกลแบบเด็กๆ แต่ผมอยากให้คุณดูมัน
‎ก่อนอื่น นี่คือเหรียญ 100 เยน
‎ผมจะทำให้เหรียญนี่ทะลุผ่านด้านบนของโต๊ะ
‎สำหรับผมแล้ว ‎เป้าหมายหนึ่งของผมตอนสร้างเกม
‎ก็คือมันเป็นเกมง่ายๆ
‎และทำให้คนหยอดเหรียญ 100 เยน ‎ให้มากที่สุดเท่าที่จะเป็นไปได้
‎และปรากฏว่า ‎ความคิดง่ายๆ ของเขาคือเงินมหาศาล
‎หลังสเปซอินเวเดอร์ส ‎วางจำหน่ายได้ประมาณสี่เดือน
‎ครั้งหนึ่งผมไปที่สำนักงานใหญ่ ‎เห็นรถบรรทุกเก็บเงิน
‎ผมเห็นท้ายรถเอียงต่ำลง
‎มีถุงใส่เงินล้นออกมาจากรถ
‎ท้ายจมลงไปในพื้น
‎ตอนนั้นเองที่ผมรู้สึกว่ามันทำเงินได้มากแค่ไหน
‎ตอนนี้มันไปอยู่ใต้โต๊ะแล้ว
‎มันเป็นกลง่ายๆ น่ะครับ
‎สเปซอินเวเดอร์สกระตุ้นการปฏิวัติวิดีโอเกม
‎ในสหรัฐ
‎เพราะบริษัทคอมพิวเตอร์ ‎และอิเล็กทรอนิกส์กว่า 30 แห่ง
‎เริ่มออกแบบเกมใหม่ ‎และแข่งกันแย่งเหรียญ 25 เซ็นต์ของเรา
‎นั่นแหละครับ ธุรกิจก็เลยรุ่งเรือง
‎แม้แต่ในเมืองอย่างดีทรอยต์ รัฐมิชิแกน ‎ที่เป็นหัวใจของอุตสาหกรรมรถยนต์
‎แต่กลับเป็นที่ที่อาเขตที่ได้รับอนุญาตเติบโต
‎กว่า 20,000 เปอร์เซ็นต์ในเวลาแค่สองปี
‎และที่อื่นๆ ของประเทศก็เติบโตตามมาติดๆ
‎อุตสาหกรรมวิดีโอเกมเติบโต ‎เป็นยักษ์ใหญ่ห้าพันล้านดอลลาร์ต่อปี
‎เกร็ก เดบีส์ วัย 18 ปี ‎จากเฟรสโน รัฐแคลิฟอร์เนีย
‎เล่นแอสเตอรอยด์สนาน 31 ชั่วโมง ‎โดยหยอดเหรียญ 25 เซ็นต์แค่เหรียญเดียว
‎ตอนนี้ชีวิตผมอยู่แต่กับเกม อาเขตและก็อื่นๆ
‎การเล่น 31 ชั่วโมง ‎ด้วยเงินแค่ 25 เซ็นต์คือสุดยอด
‎แต่ผู้เล่นชักจะเล่นเกมเก่งเกินไปแล้วแน่ๆ
‎คุณอยากเล่นเกม ‎ให้ได้คะแนนสูงสุดทุกครั้งที่เข้ามาเล่น
‎แล้วใครจะเก่งไปกว่า ‎กลุ่มนักศึกษามหาวิทยาลัยที่จะคิดหาวิธี
‎ที่จะทำให้มันท้าทาย...
‎เยี่ยมเลย!
‎และจ่ายเงิน
‎(ชีวิตดีขึ้นได้ที่ชายหาด!)
‎ผมชื่อดั๊ก แมคเคร
‎ผมเรียนที่ ‎สถาบันเทคโนโลยีแมสซาชูเซตส์ในปี 76
‎แต่ดั๊กก็เขวไปนิดหน่อย
‎โดยหลักการแล้ว ‎ผมคือนิสิตที่เลิกเรียนกลางคัน
‎ตอนนี้ผมเกษียณแล้ว
‎ผมเป็นนิสิตที่เลิกเรียนกลางคันและว่างงาน
‎นั่นเป็นเหมือนตราแห่งเกียรติยศเลย
‎และทุกอย่างก็เป็นเพราะวิดีโอเกม
‎ผมเรียนเอกสามสาขา
‎วิศวกรรมเครื่องกล ‎เศรษฐศาสตร์ และสถาปัตยกรรม
‎ผมอาศัยอยู่ในหอพัก
‎ที่ผมซื้อตู้เกมพินบอลไปตั้งไว้ด้วย
‎ตู้เกมพินบอลต้องหยอดเหรียญ 25 เซ็นต์
‎ผมสนุกกับธุรกิจนี้มาก
‎ผมซื้อตู้เกมพินบอลมาตั้งอีกเครื่อง ‎ทำเงินได้มากขึ้น
‎ตรงจุดนั้นผมเลยตัดสินใจขยายธุรกิจ
‎ก็มีผม
‎กับเพื่อนอีกสองสามคน
‎เราซื้อวิดีโอเกมมาเพิ่ม
‎ขยายไปยังหอพักที่สอง หอพักที่สาม หอพักที่สี่
‎พอเราอยู่ปีสาม ‎ธุรกิจของเรามีตู้เกมประมาณ 20 ตู้
‎เราเป็นที่นิยมมากในมหาวิทยาลัย
‎เกมเหล่านั้นส่งผลดีเยี่ยม
‎ทำเงินได้เยอะมาก
‎เราเดินสายเก็บเหรียญ 25 เซ็นต์ใส่เป้
‎แล้วแบกมันไปที่ธนาคาร ‎นั่นคือค่าเล่าเรียนของเรา
‎พอเราขึ้นปีสี่ เราซื้อ
‎เกมใหม่สามเกมชื่อมิสไซล์คอมมานด์
‎เกมมิสไซล์คอมมานด์ เข้ากับ ‎ลักษณะเฉพาะตัวของเอ็มไอทีเป็นอย่างดี
‎มันเป็นเกมที่คุณต้องหยุด
‎ขีปนาวุธข้ามทวีปเหล่านี้
‎ไม่ให้เข้ามาทำลายเมืองต่างๆ
‎และเกมก็ยอดเยี่ยมมาก
‎สัปดาห์แรกที่เราซื้อเกมมา ‎มันทำเงินได้เกมละ 600 ดอลลาร์
‎แต่พอสัปดาห์ที่สอง ‎มันลดลงเหลือ 400 ดอลลาร์
‎พอถึงสัปดาห์ที่สี่ ‎มันก็ลดลงเหลือสัปดาห์ละ 200 ดอลลาร์
‎เรามองกันแล้วก็พูดว่า "มีปัญหาแล้ว"
‎รายได้ตู้เกมลดลงเร็วมาก
‎เราอยากลองจัดการกับมัน
‎เพื่ออธิบายปัญหารายได้นี้ให้ชัดเจนขึ้น
‎นี่คือเพื่อนของดั๊ก ชื่อสตีฟ
‎สตีฟก็เรียนที่เอ็มไอทีเช่นกัน
‎ผมเริ่มเรียนที่เอ็มไอทีในปี 1976
‎เข้าเรียนปีหนึ่งในฤดูใบไม้ร่วงปีนั้น
‎สตีฟก็เลิกเรียนกลางคันเช่นกัน
‎เรื่องรายได้...
‎ตามหลักการแล้ว คุณต้องการให้ ‎ระยะเวลาเล่นเกมอยู่ที่สองสามนาที
‎คุณหยอดเหรียญ เล่นสักสองสามนาที
‎แล้วก็จบเกม
‎พวกเขาหยอดอีกเหรียญ เล่นอีกสองสามนาที
‎จบเกม
‎แต่ในที่สุด
‎ผู้เล่นเล่นเกมเก่งขึ้น
‎และพวกเขาก็เล่นได้นานมาก
‎เจ้าของอาเขตก็ได้เงินน้อยลง
‎ผมยกเอง
‎อีกหน่อย ดีมาก
‎ผู้เล่นเรียนรู้วิธีเอาชนะเกม
‎แต่เกมไม่ได้มีอะไรผิดปกติ
‎ตู้เกมยังดีอยู่
‎จอก็ยังใช้การได้
‎ปุ่มควบคุมก็ยังดีอยู่
‎สิ่งที่พวกเขาเอาชนะได้คือซอฟต์แวร์
‎เราพูดว่า "คงจะดีนะถ้ามีซอฟต์แวร์
‎ที่เพิ่มสิ่งใหม่ๆ และทำให้เกมยากขึ้นอีกนิด
‎และช่วยให้มีรายได้จากมันมากขึ้น"
‎เราเลยเริ่มสร้างอุปกรณ์ปรับแต่งเกม
‎ซึ่งปรับแต่งวิดีโอเกมที่มีอยู่
‎ทำให้มันท้าทายผู้เล่นมากขึ้น
‎เพราะเมื่อมันท้าทายผู้เล่นมากขึ้น
‎เกมของพวกเขาก็จะสั้นลง ‎และธุรกิจก็จะทำเงินได้มากขึ้น
‎นั่นคือกุญแจสำคัญ
‎ธุรกิจทำเงินได้มากขึ้น
‎ดังนั้นในช่วงปิดเทอมฤดูใบไม้ผลิปี 1981
‎เราก็นำเกมมิสไซล์คอมมานด์มา ‎แล้วก็สร้างอุปกรณ์ปรับแต่งพวกนี้
‎ช่วงปิดเทอมคุณจะทำอะไรได้อีกล่ะ พวก!
‎มาศึกษากันเถอะว่าวิดีโอเกมนี่ทำงานยังไง ‎แล้วก็เปลียนแปลงมัน
‎นี่คือมิสไซล์คอมมานด์
‎เราถอดมันออกมาดูกัน
‎นี่คือเมนบอร์ด และนี่ก็คืออุปกรณ์ปรับแต่งของเรา
‎เราก็เสียบสายต่างๆ พวกนี้เข้าไป
‎แล้วก็สอดมันกลับเข้าไป
‎เสร็จเรียบร้อย
‎เราลงเอยด้วย
‎เวอร์ชัน 2.0 ของมิสไซล์คอมมานด์ ‎ชื่อซูเปอร์มิสไซล์แอตแท็ก
‎อุปกรณ์ปรับแต่งของซูเปอร์มิสไซล์แอตแท็ก ‎ให้ขีปนาวุธมากกว่า ขีปนาวุธที่เร็วกว่า
‎ก้อนเมฆเล็กกว่า ‎สีที่แตกต่าง โหมดโจมตีที่แตกต่าง
‎เสียงใหม่และวัตถุโจมตีใหม่เอี่ยม ยูเอฟโอ
‎ทั้งหมดเป็นของคุณเพียง 295 ดอลลาร์
‎เราขายประมาณหนึ่งพันตู้ให้เจ้าของอาเขต
‎ซึ่งก็คือสองแสนห้าหมื่นดอลลาร์
‎ในการขายแค่สองเดือนเหรอ
‎มันแบบว่า เหลือเชื่อจริงๆ
‎ในหลายแง่ มันรู้สึกเหมือนเงินปลอม
‎แต่มันบอกเราว่าเราค้นพบบางสิ่ง
‎ผมควรจะเรียนจบตอนฤดูใบไม้ผลินั้นในปี 81
‎แต่มันแบบว่า โอเค เราไม่ทำมันอีกแล้ว
‎แล้วมันก็กลายเป็นบริษัทนี้
‎เราเริ่มมองไปรอบๆ และก็พูดว่า ‎"เราน่าจะทำสิ่งนี้อีก"
‎และครั้งนี้เราตัดสินใจมุ่งเน้นที่
‎การขายวิดีโอเกมครั้งใหญ่ที่สุดในตอนนั้น
‎ศูนย์เกมถูกตั้งขึ้นในที่ที่มีผู้ชายเล่นเกม
‎ที่ที่คุณทำสิ่งต่างๆ อย่างยิงเอเลียนที่ตายแล้ว
‎มันสกปรก เหม็นและมืด
‎ไม่มีเกมสำหรับผู้หญิงเล่น
‎จุดมุ่งหมายของผมคือเปลี่ยนแปลงมัน
‎ผมไปที่อาเขตอย่างน้อยสัปดาห์ละครั้ง
‎เพื่อดูว่าคนเล่นเกมแบบไหนกัน
‎เราคิดเกี่ยวกับว่า ‎ผู้หญิงอาจอยากเล่นเกมแบบไหน
‎เราเลยคิดว่า "การกินไม่เกี่ยวข้องกับการฆ่ากัน
‎และผู้หญิงอาจสนุกกับมันในฐานะเกมด้วย"
‎(พิซซ่าสไลซ์)
‎(พิซซ่า)
‎ตอนเราพัฒนาเกมด้วยแนวความคิดใหม่
‎เราบังเอิญไปกินพิซซ่า
‎ขอบคุณมากครับ
‎ตอนผมตักออกหนึ่งชิ้น มันจะเป็นรูปทรงแบบนี้
‎นั่นคือตอนที่แพ็ก-แมนปรากฏตัวครั้งแรก
‎ผมโทรุ อิวาตานิ ผู้สร้างแพ็ก-แมน
‎(โทรุ อิวาตานิ)
‎เอาละ การสัมมนาวันนี้จะเกี่ยวกับแพ็ก-แมน
‎ก็อย่างที่คุณทุกคนรู้ แพ็ก-แมนเกี่ยวข้องกับ
‎แพ็ก-แมนวิ่งกินคุกกี้ไปทั่ว
‎คนมักจะคิดกันว่า ‎ความคิดคือสิ่งสำคัญเกี่ยวกับเกม
‎แต่มันไม่ใช่แค่นั้น ‎มันเกี่ยวกับรูปลักษณ์ภายนอกด้วย
‎แพ็ก-แมนเป็นแค่ ‎ตัวสีเหลืองกินสิ่งต่างๆ ด้วยปาก
‎ไม่มีตา
‎ไม่มีจมูก
‎เราทำให้มันเป็นสัญลักษณ์ที่ธรรมดาที่สุด
‎เราคิดว่ามันจะเป็นที่นิยมในญี่ปุ่นมากพอควร
‎แต่ในอเมริกาคงไม่มากนัก
‎ปรากฏว่าสาวๆ อเมริกาเล่นเท่าไหร่ก็ไม่พอ
‎ผู้ชายชอบเกมกีฬา เกมแอคชั่นและเกมอวกาศ
‎ผู้หญิงคลั่งไคล้เกมนี่มาก
‎แพ็ก-แมนน่ารักมาก จริงๆ ค่ะ มันน่ารักมากเลย
‎มันเหมือนเจ้าตัวเล็กๆ ‎ที่วิ่งไปมาแล้วก็เขมือบทุกอย่าง
‎อะไรทำให้แพ็ก-แมนน่ารัก
‎เพราะปากเล็กๆ...
‎ไม่นานนัก...
‎มันก็เป็นแรงบันดาลใจเพลงฮิตมากมาย
‎โฆษณารับรองสินค้าต่างๆ ‎และเป็นดาราในรายการของตัวเอง
‎แต่ก็เช่นเดียวกับคนดังทั่วโลก ‎ที่ดื่มด่ำกับความเจิดจรัส
‎ของชื่อเสียงและความสำเร็จระดับนานาชาติ ‎ย่อมมีคำวิพากษ์วิจารณ์ตามมา
‎แพ็ก-แมนซ้ำซากมาก
‎หลังจากที่เราเล่นมันสักพัก ‎ก็จะเล่นมันได้เก่งมาก
‎แพ็ก-แมนจึงเป็นเกมที่ ‎เหมาะสำหรับอุปกรณ์ปรับแต่ง
‎มากกว่ามิสไซล์คอมมานด์ซะอีก
‎เราจึงเริ่มลงมือทำมันทันที
‎ในฐานะโครงการอุปกรณ์ปรับแต่ง ‎ชุดที่สองของเรา
‎เราต้องการคนเพิ่มเพื่อที่จะทำให้มันบรรลุผล
‎และมันก็แบบว่า "ไมค์ เราเจอบริษัทใหม่
‎คุณน่าจะมาดูหน่อยนะ
‎เราต้องการนักเขียนโปรแกรม"
‎วิศวกรรมคือการสร้างสรรค์ที่มีอยู่ในตัวมันเอง
‎นักพัฒนาที่เก่งมากๆ คือคนที่สร้างสรรค์
‎ฉะนั้นงานของผมในฐานะวิศวกรคือ ‎คิดวิธีแก้ปัญหา
‎ดูจากปัญหาและข้อจำกัดต่างๆ แล้ว
‎ผมต้องคิดหาวิธีที่จะทำให้มันบรรลุผล
‎แพ็ก-แมนเป็นเกมที่เยี่ยมมาก
‎แต่แพ็ก-แมนก็มีปัญหา
‎มันกำหนดค่าตายตัว
‎มันเล่นแบบเดิมทุกครั้ง
‎คนเล่นเรียนรู้รูปแบบของมันได้
‎ผมเลยทำสิ่งที่วิศวกรทำ
‎ผมนำสิ่งนี้มา
‎ที่มันเยี่ยมมาก แต่ว่ามีข้อบกพร่อง
‎และผมก็พยายามแก้ไขข้อบกพร่อง
‎เราเลยต้องทำวิศวกรรมย้อนกลับเกม
‎เรามีหลายอย่างที่เราอยากเปลี่ยนแปลง
‎เราต้องการทางวกวนใหม่
‎เราต้องการให้ผีโจมตีตัวละครอย่างไม่มีแบบแผน
‎เราต้องการใส่เสียงใหม่ลงไป
‎เราจึงมุ่งเน้นไปที่สิ่งเหล่านั้นและคิดหาวิธีทำมัน
‎ขณะเดียวกัน ‎อาตาริฟ้องร้องเรา 15 ล้านดอลลาร์
‎เพราะอุปกรณ์ปรับแต่งมิสไซล์คอมมานด์ของเรา
‎มีบริษัทอิเล็กทรอนิกส์ที่มีผู้บริโภคมากที่สุดในโลก
‎ฟ้องร้องเรางั้นเหรอ
‎เพื่อเข้าใจว่าเรามาถึงจุดนี้ได้ยังไง
‎คุณควรรู้เกี่ยวกับผู้ชายคนนี้
‎(โนแลน บุชเนลล์)
‎"หนึ่ง สอง! หนึ่ง สอง! แล้วแทงทะลุไป
‎คมดาบวอร์พอลของเขาส่งเสียงเบาๆ!
‎เมื่อเขาสังหาร ตัดหัวของมัน ‎เขาก็กลับสู่ที่ที่จากมา"
‎- ทดสอบไมโครไฟนน่ะ ‎- ทดสอบไมโครโฟนเหรอ
‎สุดยอดเลย
‎บางคนเรียกเขาว่าเจ้าพ่อวิดีโอเกม
‎ตอนนั้นในยุค 70
‎บุชเนลล์เป็นผู้ประกอบการหนุ่ม
‎ที่มีวิสัยทัศน์มากมายและมีคำขวัญเดียว
‎สู้ให้เต็มร้อย ไม่งั้นก็ถอยกลับไป
‎ซิลิคอนแวลลีย์ที่เรารู้จักกันในตอนนี้
‎ในตอนนั้นมันแตกต่างกัน
‎ซิลิคอนแวลลีย์ ‎เป็นสวนลูกพรุนราวๆ 80 เปอร์เซ็นต์
‎บุชเนลล์สร้างต้นแบบธุรกิจสตาร์ทอัพ ‎ในซิลิคอนแวลลีย์
‎ตอนเขาสร้างอาตาริ ‎บริษัทวิดีโอเกมของเขาเอง
‎เราทุกคนอายุ 20 ปลายๆ และเราก็คิดกันว่า
‎"สิ่งที่เราต้องการคือสร้างบริษัทแบบใหม่
‎บริษัทที่จะคงอยู่ได้ยาวนาน"
‎ที่จรรยาบรรณในการทำงานของเราคือ ‎ทำงานหนัก เล่นหนัก
‎ผมเล็งเป้าไปที่วิศวกรทุกคนในแวลลีย์
‎และดึงเขามาทำงานให้อาตาริได้
‎เราแค่พาพวกเขาไปที่เบียร์บัสของเรา
‎แล้วก็คุยว่าเราไม่สนใจ ‎ว่าคุณจะใส่ชุดอะไรมาทำงาน
‎คุณใส่กางเกงขาสั้นใส่รองเท้าแตะมาทำงานก็ได้
‎คุณจะมาตอนไหนเราไม่สนใจ
‎เราจะสนใจแต่ผลงานของคุณ
‎ถ้าคูณอยากเข้ามาทำงานตอนเที่ยง ‎และออกงานตอนเที่ยงคืน
‎มันก็เรื่องของคุณ คุณโตแล้ว
‎ความกดดันเริ่มแล้ว
‎แล้วจู่ๆ ตูม พวกเขาก็มา
‎มีเรื่องเล่าว่า ‎คณะกรรมการประชุมกันในอ่างน้ำร้อน
‎สูบกัญชากันในห้องโถง
‎และพาผู้หญิงมานอนกันเยอะมาก ‎ตามที่กล่าวหากัน
‎และบริษัทอื่นๆ ก็มองไปรอบๆ แวลลีย์
‎อาตาริประสบความสำเร็จมาก
‎พวกเขาพูดว่านั่นอาจเป็นหนทาง
‎และอาตาริก็ทำเงินได้มหาศาล
‎(อาตาริ วิดีโอเกม)
‎พวกเขาสร้างอาณาจักรของตัวเอง ‎ด้วยการผลิตเกมอาเขตสุดฮิตมากมาย
‎นอกเหนือจากเกมคอนโซลและระบบคอมพิวเตอร์ ‎ซึ่งเป็นสิ่งนิยามอุตสาหกรรม
‎เรารู้สึกว่าเรากำลัง ‎สร้างเทคโนโลยีที่เปลี่ยนแปลงโลก
‎บุชเนลล์ขายอาตาริ ‎ให้วอร์เนอร์ คอมมิวนิเคชันส์
‎และราวๆ สองปีหลังจากผู้บริหาร ‎แต่งตัวโก้หรูเข้าควบคุม เขาก็ลาออก
‎และโกไลแอธแห่งวิดีโอเกมก็พบกับเดวิดของมัน
‎ดั๊ก ไมค์ และสตีฟ
‎มีบริษัทอิเล็กทรอนิกส์ที่มีผู้บริโภคมากที่สุดในโลก
‎ฟ้องร้องเรางั้นเหรอ
‎เยี่ยมเลย จัดมากเลย พวก
‎และพวกเขาก็พูดว่า "นี่ ไมค์!
‎มีคำสั่งศาลห้ามเข้าใกล้เรา ‎เราขายอะไรไม่ได้แล้ว
‎และพวกเขาก็น่าเวียนหัวมาก ‎ผมรู้สึกอย่างนั้น
‎ตอนแรกที่ผมได้ยินเรื่องนี้
‎แต่ผมคิดว่าพวกเขาคิดว่า ‎การฟ้องร้องทำให้พวกเขาถูกต้องชอบธรรม
‎มันถูกทำเป็นเทปอันใหญ่ที่วอลสตรีต
‎ผมจำได้ว่าพ่อผมเห็นว่าผมถูกฟ้องห้าล้าน
‎ซึ่งเป็นเงินหนึ่งในสามของ 15 ล้านดอลลาร์
‎เขาโทรหาผมและก็พูดว่า
‎"ดั๊ก แกจะชนะคดีนี้หรือเปล่า
‎ถ้าไม่ชนะ แกมีเงินห้าล้านดอลลาร์ไหม"
‎ผมพูดว่า "เราจะชนะ และผมก็ไม่มีเงินห้าล้าน"
‎คนเหล่านี้ขโมยความคิดของอาตาริ
‎ด้วยการปรับแต่งเกมเพื่อทำให้มันดีขึ้นหรือเปล่า
‎ศาลจะเป็นผู้ตัดสิน
‎โอเค เราขึ้นศาล
‎ขณะที่ไมค์ทำอุปกรณ์ปรับแต่งเกมแพ็ก-แมนต่อ
‎คนอื่นๆ รบกับมิสไซล์คอมมานด์
‎อาตาริเริ่มดำเนินคดี
‎อ้างว่าละเมิดลิขสิทธิ์
‎ทำให้เครื่องหมายการค้าด้อยค่า
‎แสดงที่มาของสินค้าอันเป็นเท็จ
‎เหล่านิสิตเลิกเรียนกลางคัน
‎ดำเนินการสู้คดี
‎หาวิธีกันทั้งคืนตลอดสุดสัปดาห์
‎เพื่อเปลี่ยนทุกอย่างในรหัสของพวกเขา
‎ที่อาตาริใช้ฟ้องร้อง
‎แต่มีปัญหาอย่างหนึ่งที่สำคัญกว่าสำหรับอาตาริ
‎ถ้าพวกเขาแพ้คดี การฟ้องร้อง ‎อาจเป็นบรรทัดฐานใหม่ทางกฎหมาย
‎ทำให้มีผู้ใช้เปลี่ยนแปลงเกมของพวกเขามากขึ้น
‎อาตาริจึงทำให้ทุกคนแปลกใจ
‎และยอมความ
‎แต่มีเงื่อนไขสองข้อ
‎ข้อหนึ่ง ให้ผู้ที่มีอายุยี่สิบปีกว่าๆ เหล่านั้น ‎มาสร้างเกมให้อาตาริ
‎และข้อสอง พวกเขาต้องได้รับอนุญาต ‎ในการปรับแต่งเกมใดๆ ก็ตามในอนาคต
‎ไมค์เพิ่งทำอุปกรณ์ปรับแต่งแพ็ก-แมน ‎ของพวกเขาเสร็จ
‎เรามีอุปกรณ์ปรับแต่งเกมแพ็ก-แมน ‎แล้วเราจะขายมันยังไง
‎เราต้องขออนุญาตบริษัทผู้ผลิต
‎อาตาริไม่ได้สร้างแพ็ก-แมน
‎ดังนั้นถ้าพวกเขาจะวางขายเกม
‎พวกเขาจะต้องมีความคิดสร้างสรรค์
‎เราโทรหาประธานของ ‎มิดเวย์ แมนนิวแฟคเจอริง
‎ผู้ผลิตแพ็ก-แมนในสหรัฐ
‎เพราะเพิ่งเซ็นสัญญากับอาตาริ
‎ไม่มีใครรู้เรื่องนี้ มันเป็นความลับ
‎สิ่งที่ทั้งวงการรู้ก็คืออาตาริถอนฟ้อง
‎จริงเหรอ
‎เราบอกว่าเราชนะคดีอาตาริ
‎และถ้าพวกเขาต้องการสู้เราในศาล ‎เราก็จะชนะพวกเขาเช่นกัน
‎ฉะนั้นเราแค่ต้องการการอนุญาตให้ขายมัน
‎มันเป็นการลักไก่ล้วนๆ
‎เราอายุแค่ 21-22 ปี
‎และเราก็คิดว่า ‎เราเป็นนักเล่นโป๊กเกอร์ที่เก่งมาก
‎และอาจได้รับอนุญาต
‎พวกเขามองว่านี่เป็นวิธีที่ดีเยี่ยมในการทำให้ ‎สายงานการประกอบแพ็ก-แมนดำเนินต่อไป
‎เราเลยเซ็นสัญญากับมิดเวย์
‎พวกเขาเรียกมันว่า มิสแพ็ก-แมน
‎ที่รัก คุณไม่รู้เหรอ
‎ฉันเป็นมากกว่าแพ็ก-แมนติดโบว์
‎ความสำเร็จนั้นเล็กน้อยมาก ‎เมื่อเทียบกับการตอบสนองที่ได้รับ
‎และสาวสวยประหารคนแรก ‎ของวิดีโอเกมก็ถือกำเนิด
‎บนจอทีวีนั่นเอง
‎บนเวที การแข่งขันชิงแชมป์ระดับชาติ ‎ของวิดีโอเกมครั้งแรกกำลังจะเริ่มขึ้น
‎ฉันอายุ 16 ปี
‎ฉันไม่เคยออกจากบ้านเลย
‎ฉันกำลังจะไปนิวยอร์กซิตีคนเดียว
‎เพื่อเล่นวิดีโอเกมสเปซเวเดอร์ส
‎ฉันกลัวมากเลยค่ะ
‎ฉันบินไปคนเดียว พวกเขาขับรถลีมูซีนมารับเรา
‎พวกเขาพาเราเที่ยวชมนิวยอร์กซิตี
‎พวกเขาพาเราไปร้านอาหารสุดหรู
‎ให้เราพักในโรงแรม
‎วันรุ่งขึ้นพวกเขาก็มารับเราทุกคน
‎แล้วก็พาเราไปที่การแข่งขัน
‎ฉันไม่อยากจะเชื่อเลย
‎มีทีมถ่ายทำข่าวจากเอ็นบีซีและซีบีเอส
‎เวลาเรามีข่าวแบบนั้น เรารู้ว่านี่เป็นเรื่องใหญ่
‎พวกเขามีทีวีห้าเครื่อง ‎กับอาตาริ 2600 เรียงติดกัน
‎และพวกเขาก็ให้เราทุกคน ‎ใส่เสื้อยืดมีชื่อเราอยู่ด้านหลัง
‎ฉันจำได้ว่าฉันนั่งริมซ้ายสุด
‎พวกเขาบอกฉันว่าเล่นจนกว่าจะตายเลยนะ
‎แล้วตอนนั้นเอง พวกเขาก็พูดว่า "เอาละ ทุกคน
‎เปิดเครื่องอาตาริของคุณ
‎แล้วก็...
‎เริ่ม!
‎และก็แน่นอน เสียงที่ฉันยังคงจำได้จนถึงวันนี้ ‎เหมือนกับมันเพิ่งเกิดขึ้นเมื่อวาน
‎คือเสียงของเครื่องอาตาริ ‎ทั้งห้าเครื่องเริ่มขึ้นพร้อมกัน
‎(สเปซอินเวเดอร์ส)
‎เราทุกคนเล่นพร้อมๆ กัน ที่เราได้ยินเสียง...
‎และก็แน่นอน เราทุกคนเริ่มเสียงอึกทึก
‎แล้วยูเอฟโอก็บินเข้ามาทำเสียง...
‎มันดังพร้อมกันหมดทั้งห้าเครื่อง
‎สิ่งที่พวกเขาไม่ได้คาดคิดคือหลังจาก 20 นาที
‎ผู้เล่นคนแรกก็แพ้
‎แต่พวกเราอีกสี่คน เราเล่นต่อไปเรื่อยๆ
‎ในช่วงเวลานั้น
‎สิ่งเดียวที่มีอยู่ในจักรวาล
‎ก็คือฉัน
‎ก้านบังคับในมือของฉัน
‎และก็จอทีวี
‎ผู้เล่นที่เก่งเล่นได้นานราวๆ สามนาที
‎่ผู้เล่นที่เก่งมากเล่นได้นาน 30 นาที
‎แต่ผู้เล่นที่ยอดเยี่ยม...
‎เล่นเกมได้ยาวนานมาก
‎แน่นอนว่าจุดประสงค์ก็คือผู้เล่น
‎จะแพ้ไปทีละคน
‎จนเหลือผู้เล่นเพียงคนเดียว ‎แล้วพวกเขาก็จะประกาศให้เราเป็นผู้ชนะ
‎แต่เราเล่นกันไปเรื่อยๆ
‎ฉันต้องกำจัดเอเลียน ‎ให้หมด 200 หน้าจอเห็นจะได้
‎แล้วหนึ่งชั่วโมงกับ 45 นาทีต่อมา
‎จู่ๆ พวกเขาก็ประกาศ
‎"การแข่งขันสเปซอินเวเดอร์ส ‎ครั้งแรกสิ้นสุดลงแล้ว"
‎พวกเขาประกาศผู้ชนะ ซึ่งแน่นอน อันดับห้า
‎คือคนที่แพ้ตั้งแต่เริ่มเกม
‎แล้วสุภาพบุรุษจากเท็กซัสได้อันดับสี่
‎แฟรงค์ เทโตรจากนิวยอร์กได้อันดับสาม
‎แต่พอพวกเขาประกาศชื่อเขา ฉันก็รู้ตัวว่า...
‎ที่จริง ฉันชนะได้เลย
‎แล้วพวกเขาก็ประกาศชื่อ ‎เฮงหมิงจากซานฟรานซิสโกได้อันดับสอง
‎"และแชมป์ระดับชาติคือ ‎ไฮนีแมน จากลอสแองเจลิส!"
‎พอประกาศเสร็จฉันก็เอื้อมมือไปหยิบตลับเกม
‎ดึงออกมาแล้วก็วางมันลง และก็พูดว่า
‎"ฉันไม่อยากเล่นเกมนี้อีกเลยในชีวิต!"
‎คุณคิดว่าจะเป็นผู้ชนะเกมนี้ได้ต้องมีอะไร
‎ความกล้าล้วนๆ เลยครับ
‎คุณเริ่มเล่น ‎สเปซอินเวเดอร์สครั้งแรกได้ยังไง
‎ผมชอบซื้อตลับเกมเวลามันออกวางขาย
‎และสเปซอินเวเดอร์สก็ออกขายเป็นตลับ
‎ผมซื้อมันทันทีแล้วก็ติดมันงอมแงมมาตั้งแต่นั้น
‎ตลับเกม
‎กล่องพลาสติกหนาเตอะ
‎ที่มอบอุปทานวิดีโอเกมแก่ผู้เล่นไม่มีจบสิ้น
‎มันเป็นสิ่งใหม่ ‎และปฏิวัติตลาดเกมคอนโซลตามบ้าน
‎ก่อนหน้านี้ เมื่อคุณซื่อเกมคอนโซลปอง ‎คุณเล่นได้แค่
‎เกมเดียว ปอง
‎แต่ในปี 1976 ทุกอย่างนั้นเปลี่ยนไป
‎เพราะฮีโร่ผู้ปิดทองหลังพระ ‎แห่งประวัติศาสตร์วิดีโอเกม
‎ลูกรู้อะไรเกี่ยวกับคุณตาบ้าง
‎- เขาทำวิดีโอเกม ‎- โอเค
‎เขาเป็นคนที่ไม่ขึ้นอยู่กับใคร
‎ผมว่าเราต้องเป็นแบบนั้น ใช่ไหม
‎ถ้าเราเป็นลูกครึ่งแอฟริกา-อเมริกาในที่แห่งนั้น
‎เราเป็นตัวแทนมากกว่าแค่ตัวเราเอง
‎นี่รูปคุณตาตอนอยู่บนหลังคา
‎กำลังติดตั้งเสาอากาศ เห็นไหม
‎การเป็นคนผิวดำสูงหกฟุตหกนิ้วในซิลิคอนแวลลีย์
‎ก่อนที่พวกเขาจะเรียกมันว่าแวลลีย์
‎ฉันนึกภาพได้แต่เพียงว่า
‎การเป็นอยู่ของเขาแต่ละวันเป็นยังไง
‎ในการทำงานกับคนที่ดูไม่เหมือนเขา
‎เขาหมกมุ่นอยู่กับอิเล็กทรอนิกส์และคอมพิวเตอร์
‎พ่อของแคเรนและแอนเดอร์สัน ลอว์สัน ‎คือเจอร์รี ลอว์สัน
‎เขาเสียชีวิตในปี 2011 ‎แต่มรดกของเขายังคงอยู่จนถึงทุกวันนี้
‎พ่อผมเป็นวิศวกรอิเล็กทรอนิกส์
‎เขารักงานของเขา
‎จริงๆ แล้วมันครอบงำเขาเลย
‎โรงรถแทบจะเหมือนศูนย์ควบคุมภารกิจ
‎รอบตัวเขามีแต่จอ
‎อุปกรณ์เครื่องมือตั้งติดผนัง
‎นอกเหนือจากงานประจำ ‎เขาทำโครงการหนึ่งในโรงรถ
‎ที่ที่เขาสร้างเกมอาเขต
‎เขาแค่คิดว่ามันสนุก
‎ข่าวแว่วถึงหูเจ้านายของเขาว่า ‎เขากำลังพยายามปรับปรุงเกม
‎และเรียกตัวเขาไป
‎สร้างเทคโนโลยี ‎สำหรับวิดีโอเกมคอนโซลใหม่ของพวกเขา
‎ภารกิจของเขาคือสร้างวิดีโอเกมคอนโซล
‎กับตลับเกมที่เปลี่ยนเกมเล่นได้ในตัว
‎ไม่เคยมีใครทำมันมาก่อน
‎มีสมรรถนะในการมี
‎เกมต่างๆ โปรแกรมไว้ในตลับเกมแต่ละอัน
‎มันทำให้คุณอยู่ในที่ที่คุณ
‎มีเกมมากมายสำหรับคอนโซลของคุณ
‎ห้องสมุดเกมของคุณ
‎จึงเติบโตได้ไม่มีสิ้นสุด
‎เขานำทีมนั้นและเขาก็สามารถสร้างเทคโนโลยี
‎ที่ทำให้มีตลับเกมที่เปลี่ยนเกมได้ในตัวเล่นกัน
‎คุณกำลังพูดถึงระบบที่กำลังปฏิวัติ
‎วิธีการที่จะผลิตและเล่นเกม
‎มันเลยเป็นเหมือนเรื่องลับสุดยอด
‎คอนโซลเสร็จในหกถึงแปดเดือน
‎และมันก็ถูกตั้งชื่อว่าแชนแนลเอฟ
‎แชนแนลเอฟคือคอนโซลเครื่องแรกที่ใช้ตลับเกม
‎และมันก็เป็นสิ่งประดิษฐ์ชิ้นสำคัญ สำคัญมากจน
‎ไม่นานนักบรรดาคู่แข่งต่างก็ผลิต
‎คอนโซลตลับเกมของพวกเขาขึ้นเอง
‎โอเค อาตารี ‎ขอดูลูกขว้างเจ๋งสุดๆ ของคุณหน่อย
‎คุณออก โรส!
‎ไม่มีบริษัทอื่นที่ให้
‎ตลับวิดีโอเกมที่หลากหลายแก่คุณ ‎ได้มากเท่าอาตาริ
‎โอเค แม่จะให้ลูกดูนี่นะ เมสัน
‎ตอนอาตาริออกตลับเกมที่เปลี่ยนเกมได้ในตัว
‎มันทำให้ทุกอย่าง ‎ที่ออกมาก่อนหน้ามันหมดความสำคัญ
‎และเรื่องราวของพ่อก็สูญหายไป
‎และก็ดูนี่สิ
‎คุณตานอนหลับ
‎เขาเคยหลับคาโต๊ะทำงานแบบนั้นอยู่ตลอด
‎อะไร
‎ตลกดี
‎ความจริงที่ว่าคนมากมายไม่รู้จักแชนแนลเอฟ
‎เป็นเรื่องที่ออกจะน่าเศร้า
‎แต่ผมพนันได้เลยว่าอาจมีคนอื่นๆ อีก
‎ที่เหมือนพ่อผม ใช่ไหม
‎ไม่มีใครรู้จักชื่อของพวกเขา
‎นานมาแล้ว ใช่ไหม
‎ลอว์สันอาจไม่รับคำกล่าวขวัญ ‎ที่เขาสมควรได้รับในฐานะนักประดิษฐ์
‎รูปพ่อใบนี้ดูดีนะ
‎แต่คนอื่นๆ ได้รับคำกล่าวขวัญ
‎เพราะเหตุผลที่ผิดๆ
‎ตอนผมเริ่มทำงานกับอาตาริ
‎มันเป็นสภาพแวดล้อม
‎ที่มีชีวิตชีวา น่าตื่นเต้น
‎มันสร้างสรรค์
‎เร้าใจ ผู้คนก็น่าทึ่ง
‎(ฮาวเวิร์ด สก็อตต์ วอร์ชอว์)
‎และฮาวเวิร์ด สก็อตต์ วอร์ชอว์ก็เริ่มต้นได้ดีมาก
‎ผมมีเกมที่ประสบความสำเร็จมากหลายเกม
‎ทุกวันนี้ผมยังคงได้รับจดหมาย ‎จากแฟนๆ เกี่ยวกับยาร์สรีเวนจ์
‎ยาร์สรีเวนจ์...
‎ฮาวเวิร์ดสร้างชื่อเสียงของเขาที่อาตาริ ‎จากการสร้างเกมเยี่ยมๆ ที่ขายได้หลายล้าน
‎วันนี้คุณเล่นอาตาริหรือยัง
‎ตอนนั้นที่อาตาริ ‎ช่วงเวลาปกติสำหรับการพัฒนาเกม
‎จะอยู่ที่ราวๆ หกถึงแปดเดือน
‎อินเดียนา โจนส์จะหนีรอดพลังชั่วร้ายได้หรือไม่
‎เรดเดอร์สออฟลอสต์อาร์ค ‎ใช้เวลาประมาณเก้าเดือน
‎อินดี้จะไปถึงจุดหมายหรือไม่
‎ค้นหาความจริงกันในเกมผจญภัย ‎เรดเดอร์สออฟเดอะลอสต์อาร์คของอาตาริ
‎นั่นเป็นงานที่ยิ่งใหญ่มาก
‎ผมเพิ่งสร้างเรดเดอร์สเสร็จ
‎ผมก็ได้รับโทรศัพท์สั่งให้สร้างอี.ที.
‎เกมจากหนังใหญ่อีกเรื่อง
‎ฮัลโหล!
‎เราต้องการอี.ที. ให้เสร็จวันที่ 1 กันยายน
‎ตอนนี้วันที่ 27 กรกฎาคม
‎ห้าสัปดาห์
‎ไม่เคยมีใครทำมัน และก็ไม่มีใครคิดที่จะทำมัน
‎มันเป็นความคิดโง่ๆ ไม่มีใครทำมันหรอก
‎มันไร้สาระสิ้นดี
‎แต่เกมต้องออกวางขายตอนคริสต์มาส
‎เพราะเชื่อว่าถ้าไม่วางขายมันตอนคริสต์มาส
‎ก็ไม่มีประโยชน์ที่จะทำเกมออกมา
‎ผมเลยพูดว่า ผมทำได้แน่นอน
‎ไม่มีลังเลใจ ไม่เคลือบแคลงใจอะไรเลย
‎ผมทำมันได้
‎ผมไม่แน่ใจว่าผมเต็มไปด้วยอะไร
‎แต่มันจะคืออะไรก็ตาม มันท่วมท้นผมเลยทีเดียว
‎ผมไม่ได้ขาดความมั่นใจเลย
‎ตอนนี้บ่ายวันอังคาร
‎เขาพูดว่า "โอเค เช้าวันพฤหัสตอนแปดโมง
‎ไปที่อาคารผู้โดยสารนักบริหาร ‎ที่สนามบินซานโฮเซ
‎จะมีเครื่องบินเลียร์เจ็ตรอคุณอยู่ ‎และพาคุณไปพบสปีลเบิร์ก
‎เพื่อนำเสนอการออกแบบสำหรับเกม"
‎ผมพูดว่า "โอ้ ผมมีเวลา ‎ออกแบบเกม 36 ชั่วโมงเหรอ เยี่ยมเลย"
‎แต่ผมกังวลนิดหน่อย ‎เพราะสปีลเบิร์กเป็นขวัญใจของผม
‎มันเป็นเรื่องใหญ่
‎ผมนำเสนอเกมกับสตีเวน
‎เขานั่งอยู่ตรงนั้น คิดพิจารณามันอยู่ครู่หนึ่ง
‎"คุณทำอะไรที่เหมือนแพ็ก-แมนไม่ได้เหรอ"
‎ในหัวผมมันระเบิดตูมเลย
‎อะไรนะ ล้อเล่นหรือเปล่า
‎คุณเป็นผู้สร้างภาพยนตร์ ‎ที่สร้างสรรค์ที่่สุดคนหนึ่ง
‎แต่คุณอยากให้ผมสร้างเกมเลียนแบบ
‎สำหรับหนังที่ยอดเยี่ยมมากงั้นเหรอ
‎แต่ผมไม่ได้พูดแบบนี้กับเขาหรอก
‎เพราะนี่คือสตีเวน สปีลเบิร์ก
‎และตอนนั้นผมก็ยังไม่ได้เสียสติ
‎ผมพูดว่าในบางแง่ ‎มันคงเป็นการไม่ให้เกียรติหนังเรื่องนี้นะ
‎ที่ทำเกมเลียนแบบสำหรับอะไรแบบนั้น
‎ผมพูดว่า "ผมคิดว่านี่มันเหมาะสมกว่า"
‎เขาก็พูดว่า "โอเค"
‎ความเป็นจริงของมันก็คือ
‎"ให้ตายสิ ผมทำแพ็ก-แมนในห้าสัปดาห์ไม่ได้
‎นี่คือเกมที่ผมทำได้ในห้าสัปดาห์
‎ผมทำเกมนี้ได้"
‎ปัญหามันอยู่ที่การเขียนมัน
‎มันเป็นห้าสัปดาห์ที่เครียดสุดๆ
‎จริงๆ แล้วไม่มีอะไรอย่างอื่น ‎อยู่ในชีวิตผมเลยนอกจากเกม
‎ผมทำงานตลอดเวลา
‎เกือบตายคารถตัวเอง
‎เพราะผมเขียนรหัสในหัวผม
‎แทนที่จะมองดูสิ่งที่ผมกำลังทำอยู่
‎อี หรือ เอฟเอฟ นั่นจะเปลี่ยนแปลงทุกอย่าง
‎ผมกินอาหารกับคนอื่นแต่ในหัวผม ‎ผมยังเขียนรหัสอยู่
‎ผมย้ายระบบพัฒนาเข้ามาไว้ในบ้านผม
‎เพื่อที่ไม่ว่าผมจะอยู่ตรงไหน ‎ผมจะได้ไม่มีทางใช้เวลาเกินหนึ่งนาที
‎ที่จะไปยังคีย์บอร์ด
‎แล้วพิมพ์รหัสที่ผมต้องการใส่ในเกม
‎ห้าสัปดาห์นั้นเป็นห้าสัปดาห์ ‎ที่สาหัสที่สุดเท่าที่ผมเคยทำงานมาในชีวิต
‎พอถึงวันที่ 1 กันยายน ‎ผมส่งมอบงานแล้วมันก็เสร็จสิ้น
‎ผมคือฮีโร่ที่ผ่านสถานการณ์ ‎ที่เป็นไปไม่ได้มาได้สำเร็จ
‎และทำให้มันเป็นไปได้
‎ผมเอามันไปนำเสนอกับสตีเวน
‎สปีลเบิร์กเล่นเกม
‎และอนุมัติเกม มันเลยผ่านฉลุย
‎มันเป็นช่วงเวลาที่ผมโล่งใจสุดๆ
‎แล้วพวกเขาก็ผลิตมันสี่หรือห้าล้านตลับ
‎มีการโฆษณา
‎สินค้าสต๊อกเต็มร้าน
‎ถุงเท้าซานตาคลอสก็เต็ม
‎วิดีโอเกมที่ให้คุณช่วยอี.ที.กลับบ้าน
‎ทันคริสต์มาสพอดี
‎แต่ทุกอย่างกลับกลายเป็น ‎ความผิดพลาดราคาแพงขั้นหายนะ
‎อี.ที.ไ่ม่มีอะไรโดดเด่นน่าทึ่ง
‎นักวิจารณ์เกมว่ามันอุ้ยอ้าย หยาบ น่าหงุดหงิด
‎คนพูดกันว่า "หลุมพวกนี้มันอะไรกัน"
‎มันไร้สาระ ทำไมต้องมีหลุม มันน่ารำคาญ"
‎พูดสั้นๆ มันร่วงแรงมาก
‎บางร้านยกเลิกคำสั่งซื้อก่อนคริสต์มาส
‎เรามีของในสต๊อกเยอะมาก
‎และเราก็อยากขายมันให้หมดก่อนวันหยุด
‎ใครกันจะอยากสร้างสิ่งที่ให้ความบันเทิงที่แย่ที่สุด
‎ต้องมีใบหน้าที่ระบุตัวตนได้
‎และผมก็คิดว่าอี.ที.กลายเป็นใบหน้านั้น
‎และผมก็กลายเป็นตัวตลกที่อยู่เบื้องหลังใบหน้านั้น
‎แต่มันเป็นแค่การเริ่มต้นของจุดจบ
‎เวอร์ชันเล่นที่บ้านของ ‎เกมอาเขตแพ็ก-แมนสุดฮิต
‎ทำให้แฟนๆ ต้องผิดหวัง
‎ผมคิดว่ามันจะต่างจากที่มันเป็นอยู่เยอะ
‎ผมคิดว่ามันจะเหมือนเวอร์ชันอาเขตมากกว่า
‎แล้วระลอกคลื่นของเกมคุณภาพต่ำ
‎และกรอบความคิดของบริษัทที่ว่า ‎"เน้นปริมาณไม่เน้นคุณภาพ" ก็ปรากฏขึ้น
‎อาจมีเกมอยู่ในตลาดมากเกินไป
‎และผู้เล่นก็เริ่มแขวนอุปกรณ์ควบคุมของพวกเขา
‎ความนิยมวิดีโอเกมที่กำลังพุ่งแรง ‎กำลังเสื่อมสลายไปจากเยาวชนอเมริกัน
‎- ผมเริ่มเบื่อมันแล้วครับ ‎- ยอดขายวิดีโอเกมตกฮวบ
‎ความรุ่งเรืองมันไม่รุ่งเรืองอีกต่อไปแล้ว
‎ความรุ่งเรืองของ ‎วิดีโอเกมในอเมริกาตกต่ำลงแล้ว
‎ถ้าแพ็ก-แมน, อี.ที. ‎และเรดเดอร์สออฟเดอะลอสต์อาร์ค
‎ขายไม่ได้ แล้วอะไรจะขายได้
‎คำบรรยายโดย ธนิศา ขำคง